cyanic-selkie/wikianc huggingface dataset:
Չորրորդ պատ
Կինեմատոգրաֆ
Ավստրիացի կինոռեժիսոր Միխայել Հանեկեն իր «Հետաքրքիր խաղեր» թրիլլերում ցույց է տալիս ժամանակակից կինեմատոգրաֆիայում «չորրորդ պատը կոտրելու» ամենավառ օրինակներից մեկը։ Մշտապես ուշադրությունը շեշտադրելով էկրանի մյուս կողմում հանդիսատեսի ներկայությանը` ռեժիսորը հանդիսատեսին դարձնում է ոչ թե տեղի ունեցածի վկա, այլ ավելի շուտ` դրա մասնակից ։ Ռեժիսորը հասնում է հանդիսատեսի` սյուժեի մեջ ներգրավվածությանը և տեղի ունեցածի` իրականության զգացողությանը։ Չսահմանափակվելով դեպի տեսախցիկն ուղղված հայացքներով` գլխավոր հերոսը պարբերաբար դիմում է հանդիսատեսին. «Դուք, հավանաբար, արդեն կուզեիք ավարտել այս ֆիլմի դիտումը»։ Ֆիլմի հերոսների հետ դաժան հաշվեհարդար նախատեսելով` նա հետաքրքրվում է հանդիսատեսից, թե նրանք ում համար գրազ կգային, մի պահ վերցնում է հեռակառավարման վահանակն ու ֆիլմը մի քանի րոպե առաջ է տալիս։ Ֆիլմի ուղիղ 80-րդ րոպեին ֆիլմի գլխավոր հերոսն արտաբերում է «Մենք դեռ չենք հասել անգամ լիամետրաժ ֆիլմի ստանդարտ տևողությանը» արտահայտությունը, իսկ վերջին տեսարանում չարագործները քննարկում են ֆիլմի բնությունն ու իրական ու հորինած աշխարհների կապի խնդիրը ; հարցազրույցի ժամանակ Հանեկեն նշել է, որ ֆիլմով ինքը ցանկացել է ցույց տալ, թե որքան հեշտ է մանիպուլացնել հանդիսատեսին ։
«Չորրորդ պատի կոտրման» դասական օրինակ է դարձել Վուդի Ալլենի Էննի Հոլլ ֆիլմը », որի հերոսներն անընդհատ դիմում են իրենց հիշողություններին։ Հատկանշական տեսարան է, երբ գլխավոր կերպար Սինգերը, չտանելով հայտնի փիլիսոփա Մարշալ Մաքլյուենից արված սխալ մեջբերումը, կադր է բերում հենց իրեն` փիլիսոփային, որը հաճույքով ուղղում է սխալը ։
Կինոյում այս տեխնիկայի կիրառման քննադատները, սակայն, հերոսների դիմելը հանդիսատեսին աննորմալ են համարում տվյալ ժանրի համար` նշելով, որ այն կործանում է կինոյի «տեսողական պատրանքը» ։
Հեռուստատեսություն
20-րդ դարի վերջին ԱՄՆ-ում անցկացված հետազոտությունը ցույց է տվել, որ կատակերգական հեռուստաշոուները, որոնցում կիրառվում է «չորրորդ պատի կոտրումը», շատ ավելի են դուր գալիս հանդիսատեսին, քան դրանց ավանդական նմանակները։ Հետազոտության հեղինակները հանգել են այն եզրակացությանը, որ լսարանը սիրում է իրեն զգալ մեդիայի մաս, իսկ ներգրավվածության զգացումը լսարանին դիմելիս ավելանում է ։
Բրիտանական կատակերգական «Մոնտի Պայտոնի թռչող կրկեսը» սերիալը բազմիցս դիմել է «չորրորդ պատի կոտրմանը», օրինակ.
Ժամանակակից հեռուստատեսությամբ ևս հաճախ օգտագործվում է «չորրորդ պատի կոտրումը»։ Դրա վառ օրինակ է «Թղթե տնակ» սերիալը, որտեղ գլխավոր հերոս Ֆրենկ Անդերվուդի կոչը հանդիսատեսին դարձել է պատումի անբաժանելի մաս։ Հերոսը դիտողին բացատրում է իր քայլերը, ծանոթացնում է նրան իր ծրագրերին, և անգամ, թվում է, թե զգացմունքներ ունի լսարանի հանդեպ ։ Այսպես, դրվագներից մեկում վշտացած Անդերվուդը դիմում է տեսախցիկին. «Իսկ դու՞ ինչ ես նայում» ։ Դա կապ է ստեղծում կերպարների ու հանդիսատեսի միջև, որն ստիպում է ապրումակցել հերոսի ճակատագրին։
Բրիտանական Շերլոկ հեռուստասերիալի հեղինակները նույնպես հասկացրել են, որ հետաքրքրվում են իրենց լսարանով` բավականին հետաքրքիր ձևով ցույց տալով կերպարների ու իրական աշխարհի միջև կապը։ Այսպես, Շերլոկի թռիչքից հետո, որի դերը կատարում է Բենեդիկտ Քամբերբեչը, սերիալի երկրպագուները վաղ կանխատեսումներ էին անում այն մասին, որ հերոսը կարող է ողջ մնալ։ Ասես երկրպագուներին տեղափոխելով սերիալի սյուժե` դրա հեղինակները սյուժեի մեջ մտցրել են Շերլոկի ֆան-ակումբը, որի մասնակիցները կիսվում էին իրենց մտքերով այն մասին, թե խուզարկուն ինչպես կարող է ողջ մնալ։ Տարբերակներից շատերը հենց վերցված էին սերիալի իրական ֆան ակումբի քննարկումներից ։ Ավելին, ցույց տալով, թե ինչպես ինտերնետ տարածությունը կարող է միավորել իրականն ու հորինվածը, սերիալի հեղինակները վերստեղծել են դոկտոր Վաթսոնի համացանցային բլոգը, որը սերիալն ու դրա լսարանն ավելի է մոտեցրել իրար ։
«Չորրորդ պատի քանդման» օգտագործում կարելի է տեսնել այնպիսի հեռուստասերիալներում, ինչպիսիք են «Համայնք», «Ստուդիա 30», «Սիմփսոնները», «Գերբնական», «Օֆիս», «Դանդաղ զարգացում» և այլ սերիալներ ։
Մուլտիպլիկացիա
Չորրորդ պատի քանդման տեխնիկան ակտիվորեն օգտագործվում է մուլտիպլիկացիայում ։ Այսպես, Warner Bros.-ի կարճամետրաժ մուլտիպլիկացիոն ֆիլմերի հերոսներ Բագզ Բաննին և Դաֆի Դաքը պարբերաբար կոտրում են չորրորդ պատը` դիմելով հանդիսատեսին, իսկ որոշ ֆիլմերում պատմությունների մուլտիպլիկացիոն բնույթն ընդգծվում և խաղարկվում է կերպարների` բեմադրող նկարիչների հետ ունեցած փոխազդեցության կամ` սցենարի հեղինակին ուղղված ակնարկների միջոցով։ Թեքս Էյվերիի շատ մուլտֆիլմերում («The Early Bird Dood It!», «Who Killed Who?», «King-Size Canary» և այլն) չորրորդ պատը ջարդվում է կերպարի` հանդիսատեսին ուղղակի դիմումով, ինչպես նաև` հերոսների` անիմացիոն կադրի սահմաններից դուրս գալով։
Համակարգչային խաղեր
Համակարգչային խաղերի ինքնին ինտերակտիվ բնույթը ենթադրում է խաղացողի ակտիվ ներգրավվածություն գործողություններում, և համակարգչային խաղերը հաճախ դիմում են խաղացողին (առաջարկելով գրել կերպարի անունը, բնակավայրի անվանումը և այլն, խնդրելով սեղմել որևէ կոճակ)։ Սակայն այս գործողությունները չորրորդ պատի կոտրում չեն համարվում մինչև այն պահը, քանի դեռ խաղի կերպարները չեն դիմում խաղացողին անմիջականորեն կամ չեն արտահայտում այն գիտակցումը, ոչ իրենք խաղի մեջ են ։
Այս օրինակն ակտիվորեն կիրառվում է, օրինակ, լավ հայտնի Blizzard Entertainment ընկերության խաղերում։ Այսպես, «The Lost Vikings» խաղում գլխավոր հերոսներն սկսում են կատակել և դիմում են խաղացողին` նրա անգործության դեպքում, հերոսներից մեկն ասում է ընկերներին. «Ինձ թվում է` ինձ անընդհատ ինչ-որ մեկը նայում է։ Այ այնտեղից, ապակու հետևից», իսկ ի պատասխան մյուս կերպարն ասում է. «Իսկ ինձ թվում է, թե ինչ-որ օտար մեկը ղեկավարում է իմ բոլոր շարժումները»։ Warcraft II-ում, Warcraft III: Reign of Chaos-ում, Starcraft-ում, Starcraft II-ում, Heroes of the Storm-ում մարտական միավորի կամ հերոսի վրա մկնիկի բազմաթիվ կտկտոցների դեպքում նրանք սկսում են դժգոհություն արտահայտել խաղացողի հանդեպ և ակնարկներ են անում նրա մասին։
Մաքս Պեյնը, համանուն խաղի հերոսը, գտնվելով վալկիրինի ազդեցության տակ, նախ գիտակցում է, որ ինքը կոմիքսների կերպար է, իսկ հետո այն, որ ինքը համակարգչային խաղի կերպար է։
Doki Doki Literature Club! տեսողական նովելում խաղի վերջին Մոնիկան, հասկանալով, որ ինքը խաղի մեջ է, դիմում է ոչ թե գլխավոր հերոսին, այլ` խաղացողին։ Նա վերջինիս սեր է խոստովանելու։ Մոնիկան կարող է իմանալ ուղիղ եթերի կամ խաղի տեսագրման մասին և վախեցնել հանդիսատեսին ճիչով։ Նա խաղացողին կկոչի ըստ սարքի վրա առկա անվան։ Չորրորդ պատի քանդումը կարելի է դիտարկել նաև Մոնիկայի բանաստեղծություններում, իսկ խաղի չորրորդ գործողության ժամանակ չորրորդ պատը կքանդի նաև Սայորին։
Կոմիքսներ
DC կոմիքսների գերչարագործ Ջոկերը պարբերաբար քանդում է չորրորդ պատը. նա կոմիքսների էջերից դիմում է խմբագրին կամ նկարչին, որոշ դեպքերում փոխազդում է իր սեփական տեքտսի հետ։ «Emperor Joker» մինի սերիայում Ջոկերն անգամ ընթերցողի փոխարեն շրջում է էջը ։
Չորրորդ պատի կոտրման տեխնիկան պարբերաբար օգտագործվում է Marvel կոմիքսի հերոս Դեդփուլի կողմից (մասնավորապես, նա գիտակցում է, որ ինքը հորինված կերպար է, և իր գործողությունները հորինված պատմություն են)։
Marvel-ի մեկ այլ հերոս` Կին Հալքը, բազմիցս կոտրել է չորրորդ պատը. նա պարբերաբար շփվում է պատմողի հետ, դեպքերից մեկում, բարկանակով, կոտրում է տեքստով շրջանակը և պատմողին դուրս է նետում էջի սահմաններից, իսկ 100-րդ թողարկման մեջ պաատսխանելով այն հարցին, թե արդյո՞ք ինքը կարող է տեսնել չորրորդ պատի միջով, ասում է` ոչ։
«Հինգերորդ պատ»
«Հինգերորդ պատ» տերմինի կիրառումն սկսվել է ավելի ուշ և սահմանում է անտեսանելի պատը քննադատների (ընթերցողների) և հորինված աշխարհի միջև ։ Կարող է նշանակել նաև պատը հենց դիտողների միջև` դիտման ժամանակ։
«Հինգերորդ պատի» կոտրման խնդրին են նվիրված եղել մի քանի սեմինարներ Գլոբուս թատրնում 2004 թվականին ։
«Հինգերորդ պատ» են անվանում նաև հեռուստացույցը, քանի որ այն թույլ է տալիս տեսնել սենյակի չորս պատերից դուրս գտնվող աշխարհը, ինչպես նաև էկրանը, որի վրա երևակվում են ստվերների թատրոնի կերպարները ։
Լցոններ
Կատեգորիա:Նյութեր
Համաճարակային ուղեղաբորբ
Համաճարակային ուղեղաբորբ, էպիդեմիկ էնցեֆալիտ, լեթարգիկ ուղեղաբորբ, էկոնոմոյի համաճարակային ուղեղաբորբ, վարակիչ հիվանդություն, որը բնորոշվում է գլխուղեղի բորբոքային երևույթներով, քնկոտությամբ, տեսողության և շարժողության տարբեր խանգարումներով, իսկ հետագայում պարկինսոնյան. հիվանդության զարգացմամբ։
Առաջին անգամ նկարագրել է ավստրալիացի բժիշկ Էկոնոմոն, 1917 թվականին։ Բռնկումները հաճախ նկատվում են ձմռան-գարնան ամիսներին։ Վարակն օրգանիզմ է թափանցում քիթ-ըմպանով, այնուհետև անցնում կենտրոնական նյարդային համակարգ։ Գաղտնի շրջանը տևում է 4-15 օր։ Հիվանդությունն ընթանում է սուր, միջանկյալ և քրոնիկական շրջաններով։ Սուր շրջանում լինում են ջերմության բարձրացում, սրտխառնոց, փսխումներ, հազ, մկանացավեր, գլխացավեր, անհաղթահարելի քնկոտություն, երբեմն՝ անքնություն, վեգետատիվ խանգարումներ՝ մաշկի ճարպոտություն, թքահոսություն, ծարավի զգացում։ Տևում է 2-3 շաբաթ։ Միջանկյալ շրջանը բնորոշվում է նյարդահոգեկան խանգարումներով, գլխացավերով, գրգռվածությամբ և քնի խանգարումներով։ Քրոնիկական շրջանում զարգանում են պարկինսոնիզմի երևույթներ։ Համաճարակային ուղեղաբորբի ուժեղ բռնկումների ժամանակ մահացությունը կազմում է 20—30%։ Բացի վերոհիշյալ կլինիկական ձևերից հաճախ (հատկապես բռնկումների վերջում) հանդիպում են թույլ արտահայտված ձևեր։ Բուժումը սուր շրջանում կիրառվում են դեհիդրատացիոն թերապիա, անտիբիոտիկներ, վիտամիններ, իսկ քրոնիկական շրջանում (պարկինսոնիզմի բուժման նպատակով)՝ ատրոպինային պատրաստուկներ։ Կանխարգելումը լինում է հիվանդների մեկուսացում, օջախի ախտահանում, հիվանդների հետ շփվող անձանց բժշկական հսկողություն՝ 2-3 շաբաթ տևողությամբ։
Կատեգորիա:Վարակիչ հիվանդություններ
Լումա (հանդես)
Ծանոթագրություններ
Կատեգորիա:Վրաստանի հայկական հանդեսներ Կատեգորիա:Հայկական գրական պարբերականներ Կատեգորիա:Հայկական քաղաքական պարբերականներ Կատեգորիա:Հայկական հասարակական պարբերականներ Կատեգորիա:Հայկական հայագիտական պարբերականներ Կատեգորիա:Պարբերականներ այբբենական կարգով
Պոլ Դյուրան Ռուել
Պոլ Դյուրան Րուել (Paul Durand-Ruel, ), ֆրանսիացի կոլեկցիոներ, որ կապված է իմպրեսիոնիզմի հետ։ Կոլեկցիոներներից մեկը, ով ֆինանսական օժանդակություն է տրամադրել նկարիչներին ու կազմակերպել է անհատական ցուցահանդեսներ։
Կենսագրություն
1855 թվականին Պոլը իր հայրիկից ժառանգում է նկարչական սեփականությունների խանութ։ Պոլն ընկերություն է արել Բարբիզոնյան դպրոցի նկարիչների հետ և ցուցաբերել է նրանց ինչպես բարոյական, այնպես էլ ֆինանսական աջակցություն։ Իր պատկերասրահներում նա ցուցադրել է իր նկարները, ոչ շատ ջանք թափելով նրա վրա, որ դրանք վաճառվեն։ 1870 թվականին Պոլը սկսում է հովանավորել իմպրեսիոնիստներին։ Դա պատահեց Լոնդոնում Մոնեի և Պիսարոյի հետ ծանոթությունից հետո։ 1872 թվականից նա դարձավ նկարների միակ առևտրականը, ում վրա կարող էին հույս դնել «Մերժվածների սալոնի» նկարիչները, ովքեր տալիս էին իրենց նկարները շատ ցածր գնով, որպեզսի կարողանան զբաղվել ստեղծագործական կյանքով։ Դա բերում է նրան, որ 1876 թվականին Պոլը կազմակերպում է իր պատկերասրահներում երկրերդ իմպրեսյոնիստների ցուցադրությունը, դրանով իսկ հակառակվելով պաշտոնական սրահին։ Սակայն մի քանի տարի անց ֆինանսական խնդիրների պատճառով նա դադարում է գնել նրանց կտավները։ 1886 թվականի մարտի 13 ին նա տեղափոխվել է Նյու Յորք և այնտեղ բացել է ցուցահանդես, որի շնորհիվ Մանեն, Մոնեն, Դեգան, Ռենուարը, Պիսսարոն Ամերիկայի պաշտոնական ճանաչում են ձեռք բերում։ Այս ամենից հետո նա որոշում է Նյու Յորքում բացել առանձին պատկերասրահ ։ 1890 թվականի նոյեմբերից մինջև 1891 թվականի մայիսը Պոլը Փարիզում թողարկում է «Արր դան դյո մոնդ» ամսագիրը, որի մեջ հրատարակված էին հոդվածներ իմպրեսյոնիստների ստեղծագործությունների մասին, գրված այդ ժամանակի ամենափայլուն քննադատություններով։ Մահից մի քանի տարի առաջ նա իր հիշողություններում գրում է դժվարությունների մասին, որոնց նա ստիպված է եղել բախվել որպես նկարների առևտրական։ Մահացել է 1922 թվականի փետրվարի 5-ին։
Նյաչանգ
Նյաչանգ (Nha Trang), կենտրոնական Վիետնամի Կհանհոա նահանգի մայրաքաղաքն է։ Այն գտնվում է Հարավչինական ծովի ափին, Հանոյից գտնվում է 1280 կիլոմետր, իսկ Հոշիմինից՝ 439 կիլոմետր հեռավորության վրա ։ Վիետնամի ամենատարածված բուժավայրերից մեկն է օտարազգի զբոսաշրջիկների շրջանում .։
Պատմություն
Հիմնադրվել է տիամաների կողմից, որը կազմել է Տյամպա պետության մի մասը և կոչվել է Կաութհարա ։ Վարկածներից մեկի համաձայն, «Նյաչանգ» անունը ծագել է Տյամպա պետությունից։ Դա վիետնամական ընթերցանության տիամական գետ է, որի վրա գրված է՝ Յաչանգ ։ Նախկինում Նյաչանգը սովորական ձկնորսական գյուղ էր, սակայն Ֆրանսիական Հնդկաչինի հետ միաժամանակ այն սկսել է զարգանալ որպես առողջարանային քաղաք, և այժմ այն համարվում է երկրի առողջարանային կենտրոններից մեկը։
Կլիմա
Միջին տարեկան ջերմաստիճանը 23-26 ջերմային միավոր է ըստ Ցելսիուսի սանդղակի։ Օդի նվազագույն ջերմաստիճանը դիտվում է ձմռանը՝ 10-13 աստիճան, բայց դա հազվադեպ է լինում։ Ամռանը առավելագույն ջերմաստիճանը հասնում է 37 աստիճանի։ Սովորաբար ջերմաստիճանը ինչպես ձմռանը, այնպես էլ ամռանը պահպանվում է 22-28 աստիճանով։
Այստեղ տեղումների քանակն ավելի քիչ է, քան մյուս շրջաններում, բայց երբեմն լինում է ավելի խոնավ։ Չնայած այն հանգամանքին, որ անձրևները լինում են հազվադեպ (առավել խոնավ ամիսներն են նոյեմբերից փետրվար ամիսները), բայց դրանք լինում են շատ ուժեղ։ Քանի որ քաղաքը պաշտպանված է լեռներով, այստեղ փոթորիկների և տայֆունների հավանականությունը այնքան բարձր չէ, որքան հարևան նահանգներում։ 2010 թվականի աշնանը տեղի է ունեցել հզոր տայֆուն, սակայն տուժածներ չեն եղել։
Նյարանգում ծովի ջրի ջերմաստիճանը 26-29 աստիճան է, սակայն հունվար-փետրվար ամիսներին այն սառում է՝ 24 աստիճանից ոչ բարձր։ Ծովի կենդանական աշխարհը բազմազան է։ Հանդիպում են ծովախեցգետիններ, ութոտնուկ, օմար և այլ տարբեր տեսակի ձկներ։ Հանդիպում են մեդուզաներ, որոնք մարդկանց մոտ կարող են առաջացնել արագանցանելի այրվածքներ (օգոստոս-փետրվար)։
Քաղաքի ավազոտ լողափը կազմում է մոտ 7 կիլոմետր։ Մանրահատիկ ավազում գերակշռում է դեղին գույնը։ Չնայած ավազի գույնը տատանվում է բաց դեղինից մինչև դարչնագույն։ Որոշ ափամերձ վայրերում հանդիպում է նաև մեծաբեկոր ավազ (քաղաքի ծայրամասերում)։
Օդանավակայան
Մոտակա օդանավակայանը Կամրան միջազգային օդանավակայանն է, որը գտնվում է Կամրան քաղաքում՝ Նյաչանգ քաղաքից 50 կիլոմետր հեռավորության վրա։ Օդանավակայանը չպետք է շփոթել Նյաչանգ քաղաքի կենտրոում գտնվող ավիաբազայի հետ, որտեղ վերապատրաստվել են Վիետնամի Ժողովրդական բանակի օդաչուները։
Զբոսաշրջություն
Նյաչանգի բուժավայրը եղել է նաև կայսերական ժամանակ, երբ Վիետնամը ֆրանսիական գաղութ էր։ Այստեղ էին այցելում էին Հոշիմին քաղաքի բնակիչները, ինչպես նաև ամբողջ աշխարհի զբոսաշրջիկները։
2013 թվականից Նյաչանգում ակտիվորեն կառուցվել են հյուրանոցներ և բնակելի շենքեր։
Քաղաքի լողափը մունիցիպալ է և միայն փոքր տարածքների մոտ գտնվողներն են համարվում մասնավոր սեփականություն։
Նյաչանգ քաղաքում որպես տեսարժան վայր և խորհրդանիշ համարվում է Պոնագարը՝ տիամաների աշտարակը, որը կառուցվել է XIII դարի վերջերին։
Զեի Շթայնբերգ
Զեի Շթայնբերգ (Steinberg am See), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 1851 մարդ ։ Զբաղեցնում է՝ 20,22 կմ² տարածք։ Պաշտոնական կոդ 09 3 76 168։
Հոտենտոտներ
Հոտենտոտներ (ինքնանվանումը՝ կոյկոին, նշանակում է իսկական մարդիկ), ժողովուրդ Աֆրիկայում։
Բնակվում են Նամիբիայի կենտրոնական և հարավային շրջաններում (մոտ 40 հազար, 1967) և ՀԱՀ-ում (մոտ հզ)։ Խոսում են հոտենտոտական լեզուներով, շատերը գիտեն նաև աֆրիկաանսը։ Հոտենտոտները հիմնականում բողոքականներ են։ Աֆրիկայի հնագույն բնակիչներ հոտենտոտներին, ինչպես նաև բուշմեններին, բանաու ժողովուրդները մղել են Աֆրիկայի հարավարևմտյան կիսաանապատային շրջանները, իսկ եվրոպական գաղութարարները (17-20-րդ դարերում) զգալիորեն ոչնչացրել են նրանց։ Այժմ հոտենտոտների մի մասն ապրում է ռեզերվացիաներում, զբաղվում անասնապահությամբ ու հողագործությամբ, մեծ մասն աշխատում է եվրոպացիների ֆերմաներում և քաղաքներում։
Կատեգորիա:Նամիբիայի ազգեր Կատեգորիա:ՀԱՀ-ի ազգեր
Պրեմիյա
Պրեմիյա (Prémilhat), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Արևմտյան Մոնլյուսոն կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03211։
Բնակչություն
Համայնքի բնակչությունը 2008 թվականին կազմում էր 2241 մարդ։
Տնտեսություն
2007 թվականի տվյալներով 1346 աշխատունակ տարիքի մարդկանցից (15-64 տարեկան) 876-ը տնտեսապես ակտիվ էին, 470-ը անգործունակ (ակտիվության ցուցանիշը 65,1 %, 1999 թվականին եղել է՝ 64,8 %)։ 876 աշխատունակ բնակիչներից 794-ը աշխատում էին (416 տղամարդ և 378 կին), անաշխատանք էին 82-ը (46 տղամարդ և 36 կին)։ 470 անգործունակ մարդկանցից 87-ը աշակերտներ կամ ուսանողներ են, 224-ը թոշակառու, 159-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Տիղմ
Տիղմ, դիագենեզով չվերափոխված նրբահատիկ փափուկ նստվածք ջրավազանների հատակին։ Պարունակում է 30—50% 0,01 միլիմետրից փոքր տրամաչափով մասնիկներ։ Ծովերի և ցամաքային ջրավազանների (լճերի, գետերի, լճակների) հատակին տարածված են տիղմեր, որոնք կազմված են ապարների քայքայման նրբահատիկ արգասիքներից և ծովային օրգանիզմների մանր խեցիներից կամ կմախքային մնացորդներից։ Առանձնացվում են տիղմեր, որոնք հարուստ են հրաբխային մոխրով։ Մի շարք տիղմեր (լճային, լճակային, բուստալճակային) օգտագործում են որպես պարարտանյութ և գյուղատնտեսական կենդանիների հանքայնացված կեր, ինչպես նաև բժշկության մեջ՝ ցեխաբուժության համար։
Կատեգորիա:Ջրաբանություն Կատեգորիա:Հողագիտություն Կատեգորիա:Հող Կատեգորիա:Նստվածքային ապարներ
Լիկկայան
Անգրագիտության վերացման լիկվիդացիոն կայան (լիկկայան), 1920-ականներին մեծահասակների համար անգրագիտության վերացման դասընթացների կայաններ ստեղծվեցին սովետական հանրապետություններում ։
Հոկտեմբերյան հեղափոխությունից հետո ԽՍՀՄ-ում համընդանուր աշխատանքներ սկսվեցին ժողովրդական զանգվածների շրջանում գրագիտությունը բարձրացնելու ուղղությամբ։ 1919 թվականի դեկտեմբերի 26-ին Վ․ Լենինի ստորագրությամբ հրապարակվեց դեկրետ ՌՍՖՍՀ-ում 8-50 տարեկան բնակչության շրջանում անգրագիտությունը վերացնելու մասին։
1920 թ. հունիսի 19-ին ստեղծվեց Անգրագիտության վերացման համառուսաստանյան արտակարգ ժողով և տեղական արտակարգ հանձնաժողովներ։ Ըստ տվյալների, 1920-1940 թթ. ՍՍՀՄ-ում գրագետ էր մոտ 60 միլիոն մարդ։
Սովետական Հայաստանում անգրագիտության վերացման կայաններ և մեծահասակների հատուկ դպրոցներ ստեղծվեցին 1921-ին։ 1922/23 ուստարվա դրությամբ ՀՍՍՀ-ում գործում էր 344 լիկկայան (630 հզ․ սովորող)։ 1923 թ. ստեղծվեց «Կորչի անգրագիտությունը» ընկերությունը։
Ըստ Հայկական սովետական հանրագիտարանի, 1935 թվականի դրությամբ գրագետ է եղել Խորհրդային Հայաստանի բնակչության 93,7%-ը։
Ծանոթագրություններ
Կատեգորիա:Կրթություն
Ապահովագրական գործակալ (ֆիլմ)
Ապահովագրական գործակալը (Autómata), իսպանա-բուլղարական ֆանտաստիկ ժանրի ֆիլմ` նկարահանված 2014 թվականին, գլխավոր դերում է Անտոնիո Բանդերասը։ Համաշխարհային պրեմիերան կայացել է 2014 թվականի սեպտեմբերի 20-ին, Սան-Սեբաստիանի կինոփառատոնի ժամանակ ։ Ֆիլմը ԱՄՆ-ում վարձույթի է ներկայացվել հոկտեմբերի 10-ին ։ Ֆիլմի կարգախոսն է. «Ձեր ժամանակն ավարտվել է։ Մերը հենց նոր է սկսվում»։
Սյուժե
2044 թվական։ Բնական աղետից հետո Երկիր մոլորակի բնակչության թիվը նվազել է մինչև 21 միլիոն մարդ։ Այժմ ցամաքի մեծ մասը զբաղեցնում է ռադիոակտիվ անապատը, իսկ մարդկանց ողջ մնացած մասը թաքնվում է բարձր պատերի և արհեստական ամպերի հետևում գտնվող քաղաքներում, որոնք ստեղծվել են ռոբոտների օգնությամբ։ ROC կազմակերպությունը պատրաստում է ռոբոտներ, որոնք օգնում են պահպանված քաղաքների գոյությանը։ Ռոբոտների ստեղծումը սահմանափակված է երկու պրոտոկոլներով, որոնք արգելում են վնաս հասցնել մարդուն, ինչպես նաև` մոտիֆիկացնել իրենց կամ այլ ռոբոտների։ Մի անգամ ալկոհոլի և թմրանյութի ազդեցության տակ գտնվող ոստիկանը ոչնչացնում է ռոբոտի այն պատճառով, որ նրան թվացել է, թե մեխանիզմն ինքն իրեն վերանորոգում է։ Գործը հանձնվում է ռոբոտներ արտադրող կազմակերպության ապահովագրական բաժնին։ Ապահովագրական գործակալ Ժակ Վոկան պարզում է, որ ոստիկանի կողմից ոչնչացված ռոբոտը, ինչպես նաև` մի շարք այլ ռոբոտներ որևէ մեկի կողմից արհեստականորեն մոտիֆիկացված են։ Նա սկսում է փնտրել այդ մարդուն, ում անվանում էր Ժամապահ։ Բայց նա աստիճանաբար համոզվում է, որ Ժամապահի կողմից մոտիֆիկացված ռոբոտները չեն սահմանափակվում երկրորդ պրոտոկոլով, իսկ հենց ինքը` Ժամապահը, մարդ չէ։ Ռադիոակտիվ անապատի խորքերում, որտեղ նրան տարել էին փնտրտուքները, Վոկանը հանդիպում է մարդկությունը կորցրած մարդկանց և ռոբոտների հետ, որոնք ձեռք էին բերել ոչ միայն ինքնագիտակցություն, այլ նաև` իրական հումանիզմ։
Արձագանքներ
Ֆիլմը հիմնականում ստացել է վատ արձագանքներ։ Rotten Tomatoes կայքում ֆիլմի ռեյտինգը 35% է` հիմնված 26 գրախոսությունների վրա, 10-ից միջինը 5.2 միավորով.
Ծանոթագրություններ
Կատեգորիա:2014 ֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Անգլերեն ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:2010-ականների գիտաֆանտաստիկ էքշն ֆիլմեր Կատեգորիա:Հետապոկալիպտիկ ֆիլմեր Կատեգորիա:Ֆիլմ-հակաուտոպիա
Օրնիթոլոգիա
Օրնիթոլոգիա, թռչնաբանություն, գիտություն թռչունների սաղմնաբանության, մորֆոլոգիայի, ֆիզիոլոգիայի, էկոլոգիայի, կարգաբանության և աշխարհագրական տարածման մասին։ Կենդանաբանության ամենամշակված բաժիններից մեկը։
Ամսագրեր
На свободном доступе — http://www.elibrary.ru
Այլ
Կատեգորիա:Կենդանաբանության բաժիններ Կատեգորիա:Թռչնաբանություն
Պուզի Մեզանժի
Պուզի Մեզանժի (Pouzy-Mésangy), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լյուրսի Լևի կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03210։
Բնակչություն
Համայնքի բնակչությունը 2008 թվականին կազմում էր 422 մարդ։
Տնտեսություն
2007 թվականի տվյալներով 273 աշխատունակ տարիքի մարդկանցից (15-64 տարեկան) 186-ը տնտեսապես ակտիվ էին, 87-ը անգործունակ (ակտիվության ցուցանիշը 68,1 %, 1999 թվականին եղել է՝ 67,7 %)։ 186 աշխատունակ բնակիչներից 162-ը աշխատում էին (86 տղամարդ և 76 կին), անաշխատանք էին 24-ը (13 տղամարդ և 11 կին)։ 87 անգործունակ մարդկանցից 18-ը աշակերտներ կամ ուսանողներ են, 32-ը թոշակառու, 37-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ուլանդրիկ
Ուլանդրիկ (Уландрык), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Յուստիտ գետի ձախ ափով՝ 262 կմ հեռավորության վրա։ Գետի երկարությունը 43 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
ԱՄՆ գիտությունների ազգային ակադեմիա
ԱՄՆ գիտությունների ազգային ակադեմիա, (The National Academy of Sciences (NAS)), ԱՄՆ առաջատար գիտական կազմակերպություն, կազմավորված 1863 թվականի մարտի 3-ի Կոնգրեսի ակտով, ստորագրված նախագահ Աբրահամ Լինքոլնի կողմից ։
Նկարագիր
Ակադեմիան ծառայում է որպես «խորհրդական գիտության, տեխնիկայի և բժշկության հարցերով»։ Նրա անդամներն աշխատում են հասարակական հիմունքներով։ 2018-ին հաշվվում է մոտ 2,3 հազ. գործող և 470 արտասահմանյան անդամներ։ Այդ թվում մոտավորապես 190 Նոբելյան մրցանակի դափնեկիրներ։ Նոր անդամներն ընտրվում են ցմահ, լիիրավ անդամների գաղտնի քվեարկությամբ։ Որպես ակադեմիկ ընտրվելը համարվում է գիտական արժեքների ճանաչման ամենաարժեքավոր խորհրդանիշերից մեկը։ Արտասահմանյան անդամների թվում քիչ չեն հայտնի ռուս գիտնականներ։
Ղեկավար կազմ
Հիմնական հոդված՝ ԱՄՆ գիտությունների ազգային ակադեմիայի նախագահ
Ակադեմիան ղեկավարում է 12 անդամից բաղկացած խորհուրդը նախագահի գլխավորությամբ։ Նախագահը և խորհրդի անդամներն ընտրվում են 6 տարով, նախագահը կարող է ընտրվել ոչ ավելի քան երկու ժամկետով։
2016 թվականից ԱՄՆ ԳԱԱ նախագահն է Մակնատտ Մարշա Կեմպեր։
Պարգևներ
ԱՄՆ գիտությունների ազգային ակադեմիան շնորհում է հետևյալ պարգևները.
Արտասահմանյան անդամներ
Ռուս գիտնականներ ` ԱՄՆ ԳԱԱ անդամներ և օտարերկրյա անդամներ։
Արտաքին հղումներ
Կատեգորիա:1863 հիմնադրումներ Կատեգորիա:Գիտությունների ակադեմիաներ
Էշ
Էշ,, ձիերի սեռի միասմբակ կենդանի։ Վայրի տեսակներ հանդիպում են Աֆրիկայում (նուբիական և սոմալիական էշեր) և Ասիայում (կուլան, օնագր և այլն)։ Ընտանիները տարածված են գրեթե բոլոր հարավային երկրներում և կազմում են երեք խումբ.
Էշերը սեռահասուն են դառնում 3 տարեկանում։ Հղիությունը տևում է մոտ 12 ամիս։ Ապրում է 13-20 տարի։ Օգտագործում են որպես բանող կենդանի և ջորի ստանալու համար։ Հայկական լեռնաշխարհում վայրի էշը տարածված է եղել դեռևս միջին քարի դարում, հատկապես Վայքի և Ուրծի անտառային շրջաններում։ Երևանից 7 կիլոմետր հարավ-արևելք տուֆաշերտերի տակ և այլ վայրերում գտնվել են էշերի ոսկորներ։ Կենդանաբանները դրանք վերագրում են նշված դարաշրջանին։ Հայաստանում էշը ընտելացվել է սկսած էնեոլիթից։ Օգտագործվել է որպես մսատու, ապա՝ միայն բանող կենդանի։ Կաշվից պատրաստել են թմբուկ և տրեխ։ Կաթով բուժում են թոքերի և շնչուղիների հիվանդությունները։
Կատեգորիա:Ձիեր
The Legend
The Legend (կոր․՝ 전설, հայտնի է նաև որպես Legend), հարավկորեական բոյ բենդ, գտնվում է SS Entertainment–ի հովանավորության տակ (նախկինում JK Space Entertainment–ի) ։ Խումբը կազմված է հինգ անդամներից՝ Լիսին, Ռոյ, Ջիհյոկ, Լիտո և Չանսոն ։ Դեբյուտը տեղի է ունեցել 2014 թվականի հուլիսի 9–ին «Left Out» սինգլով։ Ֆան ակումբի անունը «Herose» է ։
Ծանոթագրություններ
Կատեգորիա:2014 հիմնադրված երաժշտական խմբեր Կատեգորիա:Հարավկորեական պարային երաժշտական խմբեր Կատեգորիա:Քեյ փոփ Կատեգորիա:Քեյ փոփ երաժշտական խմբեր
Հովսեփ Պաղնեցի
Հովսեփ Պաղնացի (ծննդյան և մահվան թվականները անհայտ), V դարի հայ թարգմանիչ, հայկական այբուբենի ստեղծման նպատակով Մեսրոպ Մաշտոցի հետ Ասորիք մեկնած աշակերտներից։ Հովհան Եկեղյացու հետ մասնակցել է Մեսրոպ Մաշտոցի ձեռնարկած Աստվածաշնչի թարգմանությանը։ Հետագայում Հովսեփ Պաղնացի, Եզնիկ Կողբացու հետ, նորից է գնացել Ասորիք՝ եկեղեցական հայրերից թարգմանություններ կատարելու։ Այստեղից նրանք մեկնել են Կոստանդնու Պոլիս՝ հունարենի մեջ հմտանալու։ Պոլսում նրանց միացել են Ղևոնդը և Կորյունը։ Հովսեփ Պաղնացի և նրա ընկերները կարգվել են հունարենի թարգմանիչ։ Հայրենիք վերադառնալով նրանք թարգմանելու համար իրենց հետ բերել են Աստվածաշնչի լավագույն օրինակը և Նիկիայի ու Եփեսոսի ժողովների կանոնները։
Ֆիննական ազգային պատկերասրահ
Ֆինլանդիայի գեղարվեստի ազգային թանգարան (Valtion taidemuseo, Statens konstmuseum), թանգարանային համալիր, որը միավորում է Ատենեում արվեստի թանգարանը, Կիասմա ժամանակակից արվեստի թանգարանը և Սինեբրուհովի գեղարվեստական թանգարանը, ինչպես նաև Ֆինլանդիայի կենտրոնական գեղարվեստական արխիվը:
Ուլյոտու
Ուլյոտու (Улёту), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կաերլիկ գետի ձախ ափով՝ 7 կմ հեռավորության վրա։ Գետի երկարությունը 14 կմ է։
Ֆիննական ազգային պատկերասրահ
1990 թվականին հիմնադրված պատկերասրահը Եվրոպայում ամենամեծ թանգարանային համալիրն է:
Ուլյոտու
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Ֆիննական ազգային պատկերասրահ
Ֆինլանդիայի ազգային պատկերասրահի կառավարման նախագահները`
Ուլյոտու
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ֆիննական ազգային պատկերասրահ
Արտաքին հղումներ
Կատեգորիա:Ֆինլանդիայի թանգարաններ
Պիերֆիտ սյուր Լուար
Պիերֆիտ սյուր Լուար (Pierrefitte-sur-Loire), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Դոմպիեր սյուր Բեբր կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03207։
Բնակչություն
Համայնքի բնակչությունը 2008 թվականին կազմում էր 517 մարդ։
Տնտեսություն
2007 թվականի տվյալներով 335 աշխատունակ տարիքի մարդկանցից (15-64 տարեկան) 222-ը տնտեսապես ակտիվ էին, 113-ը անգործունակ (ակտիվության ցուցանիշը 66,3 %, 1999 թվականին եղել է՝ 66,7 %)։ 222 աշխատունակ բնակիչներից 203-ը աշխատում էին (120 տղամարդ և 83 կին), անաշխատանք էին 19-ը (10 տղամարդ և 9 կին)։ 113 անգործունակ մարդկանցից 17-ը աշակերտներ կամ ուսանողներ են, 48-ը թոշակառու, 48-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Համացանցում ոչ ոք չգիտի, որ դու շուն ես
Համացանցում ոչ ոք չգիտի, որ դու շուն ես (On the Internet, nobody knows you’re a dog), Փիթեր Շթեյների նկարը ՝ հրատարակված 1993 թվականի հուլիսի 5-ին «The New Yorker» ամսագրում։ Նկարում պատկերված է երկու շուն, որոնցից մեկը նստած է համակարգչի առաջ և արտասանում է այդ ասացվածքը, իսկ երկրորդը նստած է կողքին և ուշադիր լսում է նրան ։ 2011 թվականից տվյալ նկարը համարվում է The New Yorker-ի էջերից ամենահայտնի նկարը, որի կանոնավոր վերաթողարկման արդյունքում Շթեյները վաստակել է 50 000 դոլար ։ Նկարի վրայի գրությունը անգլերենում դարձել է ասացվածք։
Պատմություն
Փիթեր Շթեյները՝ «The New Yorker» ամսագրի նկարիչը, նշել է, որ ի սկզբանե նկարին քչերն են ուշադրություն դարձրել, բայց հետո այն կարծես սկսեց ապրել իր կյանքով, իսկ հեղինակը իրեն զգաց այնպես, ինչպես «Ժպիտիկի» հեղինակը ։ Իրականում Շթեյները հետաքրքրված չի եղել համացանցի հետ կապված ինչ-որ բան ստեղծելով և «բավականին խորը» չի մտածել նկարի իմաստի մասին. նա ընդամենը նկարի համար մտածել է հետաքրքիր գրվածք ։
Նկարի հայտնիության հետ կապված՝ Շթեյները ասել է. «Ես մինչև վերջ չեմ կարողանում հասկանալ սա. պարզապես այնպես ստացվեց, որ այն արդեն հայտնի է» ։
Ենթատեքստ
Նկարն ընդգծում է համացանցի պատմության կարևոր պահը։ Նախկինում համարվելով բացառապես պետական ինժեներների և գիտնականների քննարկման դաշտ՝ համացանցը դարձել է մոլորակի բնակչության մեծագույն մասի խոսելու, շփվելու, հաղորդակցվելու կարևորագույն միջոցը։ Lotus Software-ի հիմնադիր և համացանցային ակտիվիստ Միթչ Քեյփորը ասել է. «Այն բանի իրական խորհրդանիշը, որ համացանցի հանդեպ հետաքրքրությունը հասել է իր գագաթնակետին, հրատարակվել է այս ամռանը, երբ The New Yorker-ը տպագրել է այդ հարցին տեղեկացված երկու շների պատկերող նկարը» ։
Նկարը խորհրդանշում է ցանցում անձնական կյանքի հասկացությունը, երբ օգտատերերը կարող են ուղարկել և ստանալ փոստ՝ էությամբ մնալով անանուն։ Լոուրենս Լեսսիգը կարծում է, որ «ոչ ոք չգիտի», որովհետև պրոտոկոլները օգտատերերից չեն պահանջում նույնականացում՝ իդենտիֆիկացիա, չնայած մի քանիսը, օրինակ՝ համալսարաններում տեղակայված համակարգիչները, կարող են պահանջել ինչ-որ տեղեկություններ օգտատիրոջ մասին։ Միայն թե այդ տեղեկությունը սահմանափակված է սոսկ տեղական մուտքի կետով և չի համարվում ընդհանուր արձանագրության՝ պրոտոկոլի մաս ։
Մորեհեն-Մարտինի և Շումախերի հետազոտությունները՝ կապված համացանցի պարտադիր և խնդրահարույց օգտագործման հետ, բարձրացնում են այն հարցը, որ մոնիտորի պատճառով ինքնորոշման ունակությունը դառնում է օնլայն շփման մի մասը ։ Այստեղից կարելի է ենթադրել, որ նկարի վրայի մակագրությունը կարող է նշանակել, որ «կիբեռտարածությունը» ազատագրում է, քանի որ սեռը, ռասան, տարիքը, տեսակետները, ոչ էլ «շուն լինելը» կարևոր չեն, իսկ երբեմն հակառակը՝ սխալ են նշված որոշակի նպատակներով, օրենքով կամ անօրինական»։ Դա կրկնում է պնդումը, որն ասել է Usenet-ի պատմության հիմնակար գործիչներից Ջոն Գիլմորը 1996 թվականին ։ Մակագրությունը նաև ենթադրում է «համակարգչային երեսպաշտություն», որը դրսևորվում է ինքդ քեզ ներկայացնելով որպես տարբեր սեռերի, ռասայի, տարիքի ներկայացուցիչ ։ Մեկ այլ մակարդակում «շան ազատությունն է որոշում կայացնելը, որպեսզի օգնի իրեն, ազատ լինելով «անցնել», որպես արտոնյալ խմբի մաս, այսինքն՝ մարդիկ, որոնք ունեն մուտք դեպի համացանց»  ։
Համաձայն The New Yorker-ի նկարիչ-խմբագիր Բոբ Մանկովի՝ «նկարը արձագանք է գտել facile façade-ի դեմ մեր զգուշության մեջ, որը կարող է HTML լեզվին ծանոթ յուրաքանչյուր ոք» ։
Հայտնի մշակույթում
Apple-ի ստեղծած Cyberdog համացանցային հավելվածների հավաքածուն իր անունը ստացել է՝ ի պատիվ այս նկարի ։
Արտաքին հղումներ
Կատեգորիա:Համացանցային մշակույթ Կատեգորիա:1993 ստեղծագործություններ Կատեգորիա:Նկարներ
Միրզա-Ռիզա խանի տուն
Միրզա-Ռիզա խանի տուն, XIX դարի վերջի ճարտարապետական հուշարձան, Բորժոմի քաղաքի խորհրդանիշներից մեկը։ Տեղակայված է Բորժոմի քաղաքի կենտրոնական այգու մոտ։
Պատմություն
Տունը, որ կոչվել է «Ֆիրուզա» (Զմրուխտ), կառուցվել է 1892 թվականին Կովկասում Իրանի հյուպատոս, գեներալ Միրզա-Ռիզա խանի կողմից որպես ամառանոց։ Տան անվանումը, կառուցման թվականն ու սեփականատիրոջ անունը գրված են շինության դեկորատիվ զարդանկարներում։ Խանի մահից հետո շենքը ծառայել է որպես հյուրանոց, «Ֆիրուզա» առողջարանի մասնաշենք ու թանգարան ։ Ողբերգական վախճան է ունեցել Միրզա-Ռիզա խանի ամառանոցի շինարարության վրա աշխատող ադրբեջանցի վարպետ Յուզուֆը։ Հայտնի վարպետ Հասանի որդի Յուզուֆը շինարարության ժամանակ խաբեությամբ տարվում է Թիֆլիս, որտեղ սպանվում է իր հոր տանը մոր՝ Ուլդուզ խանումի հետ միասին։ Նրանց սպանում է սպիտակ դերվիշը, ով փորձում էր Յուզուֆից իմանալ ինչ-որ գաղտնիք։ Այս պատմությունն իր «Կովկասյան դետեկտիվ, XIX դար» շարքի «Սպիտակ, կարմիր, սև» վեպում հիշատակում է բելգիացի գրող Թեգյուլ Մարին, ում պապը XIX դարի վերջին գնացել էր Թիֆլիս, ամուսնացել էր և բնակություն հաստատել այդտեղ ։
Ճարտարապետություն
Կառույցն ուղղանկյունաձև է։ Կառուցված է քարից։ Տանիքի ծածկի մի մասն ու կենտրոնական պատշգամբի ծածկն արված է փայտով։ Շինության հիմնական գույնը կապույտն է։ Կենտրոնական պատշգամբի առաստաղը զարդարված է բազմերանգ զմրուխտներով, ինչի պատճառով էր կառույցը կոչվել է «Ֆիրուզա» ։
Արտաքին հղումներ
Կատեգորիա:Բորժոմ Կատեգորիա:Վրացական ճարտարապետություն
Լուդիտներ
Լուդիտներ (Luddites), Մեծ Բրիտանիայում մեքենաների ներդրման և կապիտալիստական շահագործման դեմ բանվորների առաջին տարերային ելույթների (18-րդ դարի վերջ-19-րդ դարի սկիզբ) մասնակիցների ընդունված անվանումը գրականության մեջ։ Լուդիտներ անունը, հավանաբար, ծագել է առասպելական ենթավարպետ Նեդ Լուդի անունից, որն առաջինն է ջարդել իր դազգահը։ Լուդիտների շարժման պատճառը արղյունաբերական հեղաշրջման ընթացքում արհեստավորների ու մանուֆակտուրաների բանվորների քայքայումն էր դա կազմավորվող արդյունաբերական պրոլետարիատի պայքարի մի առանձնահատուկ ձև էր՝ ուղղված աշխատանքի անտանելի պայմանների, չնչին աշխատավարձի, գործազրկության դեմ, որ նրանց պատկերացմամբ կապված էր մեքենաների ներդրման հետ։
Քամ
Քամ, ըստ աստվածաշնչի, Նոյի կրտսեր որդին։
Հոր մերկությունն անզգամորեն ծաղրելու համար իբր Նոյը Քամին և նրա սերնդին անեծքով հավետ դատապարտել է ծառայական խավի։ Քամի որդիներ Քուշը, Մեստրիմը, Փութը և Քանանը համարվել են քամյան ժողովուրդների (արաբներ, եթովպացիներ, եգիպտացիներ և այլն) նախահայրերը։
Կատեգորիա:Հին Կտակարանի անձինք
Ռյոնի (Ալյեի գավառ)
Ռյոնի (Reugny), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էրիսոն կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03213։
Բնակչություն
Համայնքի բնակչությունը 2008 թվականին կազմում էր 263 մարդ։
Տնտեսություն
2007 թվականի տվյալներով 155 աշխատունակ տարիքի մարդկանցից (15-64 տարեկան) 116-ը տնտեսապես ակտիվ էին, 38-ը անգործունակ (ակտիվության ցուցանիշը 74,8 %, 1999 թվականին եղել է՝ 74,9 %)։ 116 աշխատունակ բնակիչներից 111-ը աշխատում էին (60 տղամարդ և 51 կին), անաշխատանք էին 5-ը (1 տղամարդ և 4 կին)։ 38 անգործունակ մարդկանցից 4-ը աշակերտներ կամ ուսանողներ են, 20-ը թոշակառու, 15-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ալստի բեֆրուա
Ալստի բեֆրուա, քաղաքային խորհրդի շենք Բելգիայի Արևելյան Ֆլանդրիա նահանգի Ալստ քաղաքի կենտրոնական հրապարակում։ Քաղաքային խորհրդի շենքը բաղկացած է երեք մասից` քաղաքային խորհրդի շենք, ենթամաս և աշտարակ ։ Մյուս բելգիական և ֆրանսիական այլ բեֆրուաների հետ միասին Աալստի բեֆրուան ընդգրկված է ՅՈՒՆԵՍԿՕ-ի Համաշխարհային ժառանգության օբյեկտների ցանկում ։ Ներկայիս շենքը թվագրվում է 15-րդ դարին։
Քաղաքային խորհրդի առաջին շենքը կառուցվել է 1225 թվականին՝ Լեդեի մոտ գտնվող հանքավայրից արդյունահանվող կրաքարից։ 1380 թվականին, երբ Աալստը քանդվել է Գենտի բնակիչների կողմից, Ֆլանդրիայի կոմս Լյուդովիկոս II-ի ղեկավարությամբ, քաղաքի ավագանու շենքը այրվել է։ Պահպանվել է էր միայն արևելյան ճակատը։ Արևմտյան ճակատի վերականգնումը սկսվել է 1407 թվականին։ 1879 թվականի հուլիսի 7-ին Կերմերսե քրիստոնեական տոնակատարության ժամանակ շենքը նորից է այրվել և վերականգնվել է 1886 թվականին։
Բեֆրուայիի շինարարությունը սկսվել է 1460 թվականին, և նույն տարում կառուցվել է կարիլյոնը։ մեխելենյան վարպետ Վրանկի առաջին կարիլյոնը փոխարինվել է 1714 թվականինին, իսկ զանգերը վերականգնվել են 1879 թվականին տեղի ունեցած հրդեհից հետո։ Այսօր կարիլյոնը ունի 52 զանգ։ Բեֆրուայի ճակատը զարդարված է երկու քանդակներով։ Դրանց միջև 1460-1879 թվականները տեղադրված է եղել արևային ժամացույց։ Ճակատի վրա նաև արձանագրված էր Ֆիլիպ II-ի կարգախոսը` «NEC SPE NEC METU» (լատիներենից` «Ոչ հույսով, ոչ էլ վախով»)։
Քաղաքային խորհրդի շենքին հարող ենթաթևը ծառայել է որպես օրենքների հռչակման վայր և ղեկավարների քաղաքային ազատություններին հավատարիմ մնալու երդման վայր։ Ենթաթևի ճակատը զարդարված է հինգ քանդակներով։ Դրանք են՝
Արտաքին հղումներ
Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Բելգիայի ռատուշաներ
Քանան
Քանան, Պաղեստինի, Ասորիքի և Փյունիկիայի տարածքի հնագույն, մինչիսրայելական անվանումը։ «Քանան» անվան ստուգաբանությունը ճշգրտորեն պարզված չէ, ենթադրում են, որ նշանակում է ծիրանի և սկզբնապես վերաբերել է Փյունիկիային, որտեղ արդյունահանել են ծիրանի ներկ։ Ավելի ուշ անվանումը տարածվել է Քանանի ամբողջ տարածքի վրա։ Բնակիչները հիմնականում սեմական քանանացիներն էին։ Ոչ սեմական ժողովուրդներից Քանանում բնակվել են խուռիներ և խեթեր։ Քանանի պատմությունը հայտնի է մեր թվարկությունից առաջ մոտ VIII հազարամյակից։ Մեր թվարկությունից առաջ XVI —XV դարերում Քանանը Եգիպտոսի քաղաքական և տնտեսական տիրապետության ոլորտում էր, մեր թվարկությունից առաջ XIV դարում սկսվել է եգիպտական ազդեցության թուլացումը։ XIII դարում Եգիպտոսը և Խեթական պետությունը Քանանը բաժանել են ազդեցության ոլորտների։ Մեր թվարկությունից առաջ XIII դարից իսրայելական ցեղերը սկսել են Քանանի նվաճումը։ Հետագայում «Քանան» անվանումն օգտագործվել է Փյունիկիայի, իսկ «քանանացիներ»՝ երբեմն սյունիկների (Հյուսիսային Աֆրիկայի փյունիկյան գաղթավայրերի բնակիչներ) վերաբերմամբ։
Կատեգորիա:Մերձավոր Արևելք Կատեգորիա:Հրեաների պատմություն Կատեգորիա:Աստվածաշնչյան վայրեր Կատեգորիա:Պատմական մարզեր Կատեգորիա:Մերձավոր Արևելքի պատմական պետություններ
Վարպետաց վարպետի աջը
Վարպետաց վարպետի աջը (დიდოსტატის მარჯვენა), Կոնստանտինե Գամսախուրդիայի պատմավեպը։ Ստեղծագործության սյուժեի հիմքում ընկած է Սվետիցխովելի վանքի շինարարության պատմությունը։ Վեպի գլխավոր գործող անձինք են Գեորգի I-ն ու ճարտարապետ-շինարար Արսակիձեն։ Վեպի հիման վրա 1969 թվականին նկարահանվել է համանուն ֆիլմը։
Վեպի ստեղծման պատմություն
Վեպի վրա գրողն սկսել է աշխատել 1938 թվականին։ Ապագա վեպի վերաբերյալ առաջին անգամ հիշատակվում է «Վարձիայի գաղտնիքը» կինոսցենարում 1932 թվականին։ Վեպը տպագրվել է «Մթանոբի» ամսագրում, ապա հեղինակի նովելների հետ հրատարակվել է «Տվալտա» ժողովածուում։ 1939 թվականի մարտի 31-ին, երբ լույս տեսավ վեպը, ծնվել է գրողի որդին՝ Զվիադ Գամսախուրդիան, ում կոչել են վեպի հերոսներից մեկի՝ Զվիադ սպասալարի պատվին։
Կոնստանտին Գամսախուրդիան մտադրվել էր գրել պատմական վեպերի շարք «Քարթլիի կյանքը» վերնագրով, որում «Վարպետաց վարպետի աջը» վեպից բացի ներառվելու էին «Դավիթ Շինարար» և «Թամար թագուհի» վեպերը, սակայն գրողը չհասցրեց ավարտել ծրագրածը։
Արձագանքներ
Իոսիֆ Ստալինը մի գիշերվա մեջ կարդացել է վեպն ու, արթնացնելով Բերիային, ասել. «Գամսախուրդիան հիանալի գրող է, ինչու՞ ես չգիտեի»։
Վեպը ճանաչվել է խորհրդային պատմավեպի լավագույն նվաճումներից մեկը։ Վեպի մասին դրական կարծիք է արտահայտել նաև գրաքննադատ Բեսո Ժգենտին։
Եղել են նաև բացասական կարծիքներ։ «Դրոշ» («Знамя») ամսագրի 1945 թվականի № 9 համարում տպագրվել է Վ. Շկլովսկու նամակը «Վարպետաց վարպետի աջը» և «Դավիթ Աղմաշենեբելի» վեպերի մասին, որում նա գրողին մեղադրում էր, թե նա իր վեպերում չի արտացոլել Վրաստանի ու Ռուսաստանի հարաբերությունները, ինչին Կոնստանտին Գամսախուրդիան պատասխանել է, որ այն ժամանակ ոչ մի վկայություն չի եղել երկրների միջև առկա հարաբերությունների մասին։
Առավել հաճախ հնչող քննադատությունը վերաբերում է Սվետիցխովելիի աջ պատին պատկերված աջ ձեռքի հիշատակությանը, որը, ըստ լեգենդի, պատկանում է Արսակիձեին։ Գամսախուրդիան պատասխանում է. «Այո, դա այդպես է, բայց վեպի հիմքում ընկած գաղափարը լեգենդում չի հիշատակվում։ Ես ցանկություն ունեի ասել ճշմարտությունը բռնակալ Գեորգի I թագավորի երկրում ապրող ճարտարապետի ճակատագրի մասին։ Եթե ես հետևեի լեգենդին, ապա կստացվեր Արսակաձեի ու Գեորգի I-ի գովերգումը»։
Թարգմանություններ
Վեպը թարգմանվել է ավելի քան տասը լեզուներով։ Ստեղծագործությունը ռուսերեն թարգմանել է Ֆաթման Տվալտվաձեն։ Դեռ հեղինակի կենդանության օրոք վեպը ռուսերենով հրատարակվել է 11 անգամ՝ ավելի քան 700 հազար ընդհանուր տպաքանակով։
1957 թվականին վեպը ռուսերենից թարգմանվել է ֆրանսերեն և հրատարակվել։ 1959 թվականին վեպն անգլերեն է թարգմանվել հնդիկ Շուքրիա և Շուբխամայ Գրոշեմ ամուսինների կողմից։
Վեպը թարգմանվել է նաև գերմաներեն (1969 թվական), հայերեն (1960 թվական), հինդի, ուրդու, չինարեն, օսերեն, ռումիներեն (1962 թվական) լեզուներով։
Կադակես
Կադակես(Իսպ.`Cadaqués) մունիցիպալիտետ Իսպանիայում, Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալտ Էմպորդա շրջանում։ Զբաղեցնում է 25.73 կմ2 տարածք։ Բնակչությունը` 2640 մարդ (2005 թվականի տվյալներով)։ Քաղաքը հայտնի է, ամենից ավելի, որ այնտեղ շատ են նկարչական ավանգառդա ոճի 20-րդ դարի հայտնի ներկայացուցիչներ՝ Սալվադոր Դալի, Մարսել Դյուշան և այլք.Կադակեսում ինչպես նաև Կադակեսի նվագախմբի հիման վրա անցկացվում է մրցույթ համաշխարհային երիտասարդ դիրիժորների մրցույթ։
Արտաքին հղումներ
Կատեգորիա:Իսպանիայի բնակավայրեր
Թվային հայելային ֆոտոխցիկ
Թվային հայելային խցիկ, DSLR (Digital single-lens reflex camera), թվային ֆոտոխցիկ, որը ստեղծված է միաթաղանթ հայելային ֆոտոապարատի սկզբունքի հիման վրա։ Այն օգտագործում է կինոժապավեն։ Թվային հայելային ֆոտոխցիկ հասկացությունը ենթադրում է միաթաղանթ խցիկ, քանի որ երկթաղանթը այդքան էլ կիրառելի չէ։
Ստեղծման պատմություն
Անշարժ պատկերի ֆիքսման համար շարժական էլեկտրոնային սարքեր ստեղծելու փորձերը սկսվեցին 1969 թվականին՝ լիցքային կապի ստեղծման պահից ի վեր ։ Սակայն առաջին հայելային ֆոտոապարատները (Still Video Camera) թվային չէին, քանի որ հիմնված են պատկերի անալոգային ֆիքսման վրա ։
Առաջին հայելային թվային ֆոտոխցիկ կարելի է համարել հիբրիդային Electro-Optic Camera սարքը, նախագծված Kodak ընկերության կողմից և ԱՄՆ-ի կառավարության պատվերով։ Հիմքում օգտագործվել է Canon New F-1 տեսախցիկը ։ Սարքը կառուցվել է Kodak ընկերության կողմից մեկ տարի առաջ ստեղծված M1 սև-սպիտակ ccd թվային ֆոտոդիոդների հիման վրա, որի չափսը առաջին անգամ գերազանցել է 1 մեգապիկսելը։ Այն տեղադրվել է հետևի շարժական կափարիչի բլոկի վրա։ 1988 թվականին թողարկվել է առաջին օրինակը, որը փորձարկվել է պարապուրդի զինվորականների կողմից։ Հետագայում ստեղծվել է ևս երկու նման տեսախցիկներ՝ Tactic Camera, զինվորական կարիգների համար ։
Ստացված հիբրիդները երևացին շատ կոպիտ, աշխատել նրանց հետ դժվար էր և ահհարմար, հաջորդ փուլով մեկ տարի անց սկսվեց "IRIS" ֆոտոլրագրողների համար և Hawkeye II-ը զինվորականների համար նախագծերի մշակումը ։
Ծանոթագրություններ
Կատեգորիա:Օպտիկական սարքեր Կատեգորիա:Լուսանկարչություն
Սեմ
Սեմ (եբրայերեն Sem անուն), հրեական Թորա և քրիստոնեական Աստվածաշունչ գրքերում նկարագրված Նոյի ավագ որդին, սեմական լեզուներով խոսող մի շարք ցեղերի ու ժողովուրդների նախնին։ Ավանդազրույցներում ներկայացվում է որպես մարգարե ու քահանա, որը համաշխարհային ջրհեղեղից հետո հոր հետ վիրավոր առյուծին զոհաբերել է աստծուն։ Մեծ հրեշտակապետ Ռաֆայելը Սեմին իբր պարգևել է «Ապաքինման գիրքը», որով հետագայում առաջնորդվել են բոլոր ժողովուրդների բժիշկները։ Ըստ այլ ավանդազրույցի՝ Սեմի սերնդից պիտի ծնվեր մեսիան և փառավորեր Աստծո անունը։
Ծանոթագրություններ
Կատեգորիա:Հին Կտակարանի անձինք Կատեգորիա:Սեմ
Մարկ Վիդուկա
Մարկ Էնտոնի Վիդուկա (Mark Anthony Viduka, ), ավստրալիացի ֆուտբոլիստ, կենտրոնական հարձակվող։ 2006 թվականի աշխարհի առաջնությանը նա եղել է Ավստրալիայի հավաքականի ավագը։
Մելբուրն Նայթս
1993 թվականին Վիդուկան Մելբուրն Նայթս ակումբի կազմում սկսեց իր մասնագիտական կարիերա։ Նայթսի կազմում նա դարձավ Ֆուտբոլի Ազգային Լիգայի լավագույն ռմբարկու և երկու անգամ՝ 1993-1994 և 1994-1995 մրցաշրջաններում որպես ՖԱԼ լավագույն ֆուտբոլիստ՝ պարգևատրվեց Ջոնի Ուորենի մեդալով ։ Մելբուրն Նայթսի կազմում 1994-1995 մրցաշրջանի ընթացքում Վիդուկան նվաճեց ՖԱԼ գավաթը։
Դինամո Զագրեբ
1995 թվականին, Վիդուկան տեղափոխվեց Խորվաթիա՝ խաղալու Խորվաթիա Զագրեբ ակումբում։ Նայթսի տնային մարզադաշտի տրիբունան ի պատիվ նրա՝ կոչվեց «Մարկ Վիդուկայի տրիբունա»։
Ակումբի հետ անցկացրեց 3,5 տարի, 1996-1998 թվականների ընթացքում օգնելով նրան նվաճել երեք Ոսկե Դուբլ։
Սելտիկ
Սելտիկը Վիդուկային գնեց 1998 թվականի դեկտեմբերին՝ 3,5 միլիոն եվրոյի դիմաց։ 1999 թվականի փետրվարի 27-ին նա իր նորամուտը նշեց ակումբի հիմնական կազմում՝ խաղալով Դանդի Յունայթեդի դեմ, իսկ առաջին գոլը խփեց 1999 թվականի մարտի 8-ին, Շոտլանդիայի գավաթի խաղարկությունում, Մորտոն ակումբի դեմ խաղում ։ 1999-2000 մրցաշրջանում Սելտիկ Պարկում խփած 27 գոլերից հետո նա դարձավ Շոտլանդիայի Պրեմիեր Լիգայի լավագույն ֆուտբոլիստ։
Լիդս Յունայթեդ
Լիդս Յունայթեդի գլխավոր մարզիչ Դավիդ Օ'Լիրին Վիդուկայի հետ պայմանագիր կնքեց 2000-2001 մրցաշրջանում՝ 6 միլիոն եվրոյի դիմաց։ Իր առաջին մրցաշրջանում Վիդուկան խփեց 22 գոլ, այդ թվում՝ Լիվերպուլի դեմ խաղում գրանցած պոկերը (3-4)։
2002-2003 մրցաշրջանում Վիդուկան նորից խփեց 22 գոլ, այդ թվում Չարլթոն Ատլետիկի (6-1) և Արսենալի (3-2) դեմ խաղերում գրանցած հեթ-թրիկները ։
2004 թվականի ամռանը Լիդսի ֆինանսական վիճակով պայմանավորված՝ նա վաճառվեց Միդլսբրոյին։
Միդլսբրո
Միդլսբրոյում Վիդուկայի դեբյուտային մրցաշրջանը տպավորիչ էր, թեկուզ եղան վնասվածքներ։ 2005-2006 մրցաշրջանում Վիդուկան բոլոր մրցաշարերում գտնվում էր շատ լավ վիճակում։ Ակումբի համար նա կարևոր դեր էր խաղում նաև ՈՒԵՖԱ Գավաթի խաղարկությունում։ 2006 թվականի մայիսի 10-ին ՈՒԵՖԱ գավաթի եզրափակչում նրանք պարտվեցին իսպանական Սևիլյային։
Նյուքասլ Յունայթեդ
Նյուքասլում իր դեբյուտը նշեց օգոստոսի 11-ին, Պրեմիեր Լիգայի շրջանակներում, Բոլթոն Ուոնդերերսի դեմ խաղում։ Նոր թիմում իր առաջին գոլը խփեց օգոստոսի 26-ին՝ Միդլսբրոյի դարապսին։
Մունդիալ 2006
Մեծ մասամբ նրա լավ խաղի միջոցով Ավստրալիան դուրս եկավ Գերմանիայի ԱԱ 2006-ի փլեյ օֆֆ, 3-1 հաշվով հաղթելով ճապոնացիներին, 2-0 հաշվով պարտվելով Բրազիլիային և 2-2 խաղալով Խորվաթիայի հետ։ 1/8 եզրափակչում ավստրալիացիները իսպանացի մրցավար Լուիս Մեդինա Կանտալեխոյի՝ խաղավերջում նշանակած վիճահարույց 11-մետրանոցի պատճառով պարտվեցին առաջնության ապագա չեմպիոն Իտալիային։
Ակումբային
Մելբուրն Նայթս Դինամո Զագրեբ Սելտիկ
Միջազգային
Ավստրալիա (Մ-20)
Անձնական կյանք
Վիդուկան և իր կինը՝ Իվանան ունեն երեք երեխա՝ Ջոսեֆ (2002 թվական), Լուկաս (2006 թվականի սեպտեմբեր) և Օլիվեր (2008 թվականի մայիս)։ Նրանք ապրում են Մելբուրնում ։ Նրա հայրը՝ Ջոն, Խորվաթիայից է, ով Ավստրալիա է գաղթել 1960-ականներին ։
Արտաքին հղումներ
Կատեգորիա:Ավստրալիացի ֆուտբոլիստներ Կատեգորիա:Ավստրալիայի հավաքականի ֆուտբոլիստներ Կատեգորիա:Դինամո Զագրեբի ֆուտբոլիստներ Կատեգորիա:Սելտիկի ֆուտբոլիստներ Կատեգորիա:Լիդս Յունայթեդի ֆուտբոլիստներ Կատեգորիա:Նյուքասլ Յունայթեդի ֆուտբոլիստներ Կատեգորիա:Միդլսբրոյի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Օլիմպիական մարզիկներ Ավստրալիայից
Ավիլյանա
Ավիլյանա (Avigliana, Vian-a), կոմունա Իտալիայի Պիեմոնտ մարզի Թուրին գավառում։
Բնակչությունը կազմում է 12 133 մարդ (2007 թվականի տվյալներով), Բնակչության խտությունը՝ 528 մարդ/կմ²։ Տարածքը՝ 23 կմ²։ Փոստային ինդեքս՝ 10051: Հեռախոսային կոդ՝ 011:
Բնակավայրի հովանավորն է համարվում Հովհաննես Մկրտիչը։ Քաղաքի տոնը նշվում է հունիսի 24-ին։
Սեղմիրան
Սեղմիրան, կորսետ (corset, < corps - մարմին), լայն գոտի, որը պիրկ գրկում է կրծքավանդակը և գոտկատեղը։ Կանանց հանդերձանքի պարագա։ Բժշության մեջ կիրառում են օրթոպեդիկ սեղմիրան՝ ողնաշարի ծռումների և վնասվածքների դեպքում։ Նախատեսված է ողնաշարի շարժումները սահմանափակելու (սևեռող սեղմիրան), բեռնվածությունը թեթևացնելու (բեռնաթափող սեղմիրան), ինչպես նաև ձևախախտումները շտկելու (շտկող սեղմիրան) համար։ Սեղմիրան լինում է կոշտ, կիսակոշտ և փափուկ-առաձգական։ Պատրաստում են կաշվից, ժելատինային սոսնձից, ալյումինից, մետաղյա կամ պլաստմասսայե բեկակալներով գործվածքից։ Սեղմիրան մշտապես կրում են միայն բժշկի խորհրդով։
Կատեգորիա:Ներքնազգեստ Կատեգորիա:Հագուստի պատմություն Կատեգորիա:Կանացի հագուստ
Ռոկլ (Ալյեի գավառ)
Ռոկլ (Rocles), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լը Մոնտե կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03214։